
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 103
                                                                 din 6 mai 2022
privind desemnarea reprezentanților Consiliului Local Sighișoara în vederea reorganizării Comisiei pentru vânzarea spațiilor comerciale sau de prestări servicii

Consiliul Local al Municipiului Sighişoara, întrunit în ședință extraordinară,
               
Luând act de proiectul de hotărâre, înregistrat cu nr. 14.287/28.04.2022 şi la Consiliul Local Sighișoara cu nr. 14.673/02.05.2022, de referatul de aprobare, înregistrat cu nr. 14.289/28.04.2022 al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
Având în vedere prevederile Legii nr. 550/2002 privind vânzarea spaţiilor comerciale proprietate privată a statului şi a celor de prestări de servicii, aflate în administrarea consiliilor judeţene sau a consiliilor locale, precum şi a celor din patrimoniul regiilor autonome de interes local, cu modificările și completările ulterioare, în temeiul căreia în termen de 15 zile de la data intrării în vigoare a acesteia, în fiecare comună, oraș, municipiu, sector al municipiului Bucureşti sau județ, în care există spații care cad sub incidenţa acestei legi, trebuie să se constituie o comisie pentru vânzarea spațiilor comerciale sau de prestări de servicii, din care conform art. 6 alin. (1), lit. „a” al textului actului normativ amintit trebuie să facă parte și trei reprezentanți ai Consiliului Local desemnați prin vot deschis, cu votul a două treimi din numărul consilierilor;

Luând în considerare prevederile Hotărârii Guvernului nr. 1.341/2002 pentru aprobarea Normelor metodologice de aplicare a Legii nr. 550/2002 privind vânzarea spaţiilor comerciale proprietate privată a statului şi a celor de prestări de servicii, aflate în administrarea consiliilor judeţene sau a consiliilor locale, precum şi a celor aflate în patrimoniul regiilor autonome de interes local, cu modificările și completările ulterioare;

Având în vedere Dispoziția Primarului Municipiului Sighișoara nr. 584 din 22.11.2002 privind constituirea Comisiei pentru vânzarea spațiilor comerciale sau de prestări servicii;

Având în vedere Dispoziția Primarului Municipiului Sighișoara nr. 289 din 27.03.2003 privind reorganizarea Comisiei pentru vânzarea spațiilor comerciale sau de prestări servicii;

Având în vedere Hotărârea Consiliului Local Sighișoara nr. 42/30.08.2012 privind desemnarea membrilor comisiei pentru vânzarea spațiilor comerciale sau de prestări servicii;
Având în vedere alegerile locale pentru alegerea autorităților administrației publice locale desfășurate în data de 27 septembrie 2020, în urma cărora au fost aleși pentru o perioadă de 4 ani, membrii consiliului local ce vor compune noul Consiliu local Sighișoara, validați de către Judecătoria Sighișoara, potrivit sentinței civile nr. 1775/19.10.2020, pronunțată în dosarul nr. 2914/308/2020;
Ținând cont de Ordinul Prefectului Județului Mureș cu nr. 338/20.10.2020 privind convocarea consilierilor locali aleși la alegerile pentru autoritățile administrației publice locale din data de 27 septembrie 2020, pentru ședințele privind ceremonia de constituire a consiliilor locale la U.A.T. – uri din județul Mureș;

Luând în considerare Ordinul Prefectului Județului Mureș nr. 391/26.10.2020 privind declararea ca legal constituit, a Consiliului Local al Municipiului Sighișoara, începând cu data de 22.10.2020, dată la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 338/20.10.2020;
Având în vedere necesitatea reorganizării comisiei pentru vânzarea spațiilor comerciale proprietate privată a statului şi a celor de prestări de servicii care fac obiectul Legii nr. 550/2002, sens în care se impune desemnarea consilierilor locali care să facă parte din această comisie, precum și desemnarea membrilor supleanți;

Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 14.288/28.04.2022, prin care se propune desemnarea reprezentanților Consiliului Local Sighișoara în vederea reorganizării Comisiei pentru vânzarea spațiilor comerciale sau de prestări servicii;
 Având în vedere avizele favorabile ale tuturor comisiilor pe domenii de specialitate;
În temeiul art. 5 lit. dd), art. 129 alin. (2) lit. „c”, alin. (6) lit. „b”, alin. (14), art. 139 alin. (2), art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                        H O T Ă R Ă Ş T E:
Art. 1. (1) Se aprobă reorganizarea Comisiei pentru vânzarea spațiilor comerciale și de prestări servicii, care fac obiectul Legii nr. 550/2002 privind vânzarea spaţiilor comerciale proprietate privată a statului şi a celor de prestări de servicii, aflate în administrarea consiliilor judeţene sau a consiliilor locale, precum şi a celor din patrimoniul regiilor autonome de interes local, cu modificările și completările ulterioare.

(2) Ca urmare a prevederilor art. 1 alin. (1) din prezenta hotărâre, se desemnează din partea Consiliului Local Sighișoara ca reprezentanți în această Comisie, următorii consilieri locali:

1. Horumb Maria                                   - membru;
2. Pajint - Fritsch Monica - Luciana      - membru;
3. Stupariu Călin                                    - membru;
4. Moiseș Florian Dan                            - membru supleant;
5. Buzogany Erzsebet                             - membru supleant;


6. Drăghici Ioan                                      - membru supleant.
Art. 2.  Ceilalți membri ce urmează să facă parte din componența comisiei vor fi desemnați prin dispoziție a Primarului municipiului Sighișoara, în acord și în conformitate cu dispozițiile exprese ale art. 6 alin. (1) din Legea nr. 550/2002 privind vânzarea spaţiilor comerciale proprietate privată a statului şi a celor de prestări de servicii, aflate în administrarea consiliilor judeţene sau a consiliilor locale, precum şi a celor din patrimoniul regiilor autonome de interes local, cu modificările și completările ulterioare.

Art. 3. Cu data adoptării prezentei hotărâri, orice alte prevederi contrare, incidente în speță, își încetează valabilitatea.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ din cadrul Municipiului Sighișoara și persoanele nominalizate în această comisie.
Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mure şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

     Burghelea Bogdan - Ioan                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
   2 ex. Serviciul Evidența Patrimoniului și Fond Locativ;
  6 ex. persoanele nominalizate în Comisia pentru vânzarea spațiilor comerciale sau de prestări servicii.
14 ex.
B.A. 
